**№42 «Бәйшешек» балабақшасы**

**Қазақ тілі мұғалімі**

**Асанова Назерке Құрбаналықызы**

**Нұр-Сұлтан қаласы**

### "Құстар - біздің досымыз"

### ұйымдастырылған ашық оқу қызметі

**Қазақ тілі мұғалімі:** Асанова Н.Қ.

**Білім беру саласы:** Қатынас

**Ұйымдастырылған оқу қызметінің түрі:**Қазақ тілі

**Тақырыбы:** «Құстар - біздің досымыз»

**Мақсаты:**

* Жалпы құстар туралы, олардың тіршілігі мен пайдасы туралы мағлұмат беру.
* Табиғатты сүюге баулу, балалардың құстар туралы түсініктерін кеңейту, құстардың пайдасына тоқталу.
* Құстар туралы тақпақтар, мақал-мәтелдер айтқызып сөздік қорын байыту. Байланыстырып сөйлеуге үйрету.
* Табиғатқа деген мейірімін ояту, адамгершілікке баулу.Құстардың түрлерімен таныстырып, оларды ажырата білуге үйрету.

**Әдіс-тәсілдері:**Түсіндіру, сұрақ-жауап, шаттық шеңбер, ойын, тақпақ.

**Көрнекіліктері:** Құстардың суреттері, видео-ролик, ұялардың суреттері.

**Алдын-ала жүргізілетін жұмыс:**Құстар туралы тақпақтар үйрету.

**Билингвальды компонент**: құстар – птицы – birds, дос – друг – friend.

|  |  |  |
| --- | --- | --- |
| **Оқу қызметі**  **кезеңдері** | **Педагогтың іс-әрекеті** | **Баланың іс-әрекеті** |
| **Мотивациялық қозғаушы** | **Шаттық шеңбері:**  Арайлап таң атты  Алтын сәуле таратты  Жарқырайды даламыз  Біз бақытты баламыз!  - Балалар көңіл – күйлерің қалай?  -Балалар қазір жылдың қай мезгілі?  -Қыс мезгілінде табиғатта қандай өзгерістер болып жатыр?  -Дұрыс-ақ, жарайсыңдар. | Балалар шеңберге тұрып бірге орындайды  -Жақсы  -Қыс мезгілі  -Күн суық, қар жауады. |
| **Іздену ұйымдастырушы** | -Ал кәне балалар орнымызға отырып, оқу қызметін бастайық.  -Балалар, біздің кең байтақ жеріміздің табиғаты өте сұлу, әрі әдемі. Біздің жерімізге жетер ешбір мекен жоқ.Балалар біз немен демаламыз? Ал су не үшін керек?  -Дұрыс, балалар, ауамен дем алып, суды ішеміз. Осының бәрін, бізді қоршаған ортаны бір сөзбен табиғат деп атаймыз.Бүгін біз оқу қызметімізде осы табиғатымызға әдемі көрік беретін құстар жөнінде әңгімелейміз.  -Балалар, мына суретте ненің бейнесін көріп тұрсындар?  Осы құстардың атын атап айтыңдаршы.  -Балалар құстар туралы не білесіңдер?  -Дұрыс-ақ, олар адам өміріне, табиғатқа үлкен пайда кетіреді.Сондықтан біз оларды қорғауымыз керек. Ендеше назарларыңды экранға аударыңдар, құстар туралы мәлімет көріп алайық және қайталайық.  **Видое-ролик**  **Ғажайып сәт:**  Есікті қағып сыйлық қалдырып кетеді. Педагог сыйлықты алып келіп, ашпас бұрын тапсырма орындау керек екенін айтады  Тапсырма: Қайтала, есте сақта!  Тыйым сөздер. 1. Құсты атпа 2. құстың жұмыртқасын жарма 3. Аққуды атпа, досыңды сатпа. 4. құстың ұясын бұзба  Тапсырма орындалса қорапты ашып қарауға болады.  Педогог қораптан көкекті алып шығады, ол шөлдеп тұр екен су береді. Суды құйып ысқырғанда дыбыс шығады, сол дыбыс арқылы балалармен амандасып, суарғандарына рақметін жеткізеді. *(Қораптан шыққан сыйлық Көкек құсы пішініндегі ысқырық)*  Балалар, көкек сонау алыстан жол жүріп келіпті, сөйлеуге шамасы жоқ, жолдан шаршап келіпті, оған біз білетін мақал-мәтелімізді айтып көңілін аулайық.  -Балалар, біз құстар туралы мақал-мәтел білеміз бе? Кәне кім айтады?  1.Құс төмен ұшса жаңбыр жауады,  Жоғары ұшса күн жылынады.  2.Сауысқан шиқылдаса жақсы хабар  естиміз.  -Ой, көкек сенің келгенің жақсы болды! Сен мұңайма, қамықпа! Балалар құстар жайлы әңгімелесіп жатыр еді. Олар табиғатты, құстарды жақсы көреді, аялай біледі, қорғай біледі. Саған да көмекткседі. Кел төрлет, бізбен бірге бол! Ал біз сергіту сәтін жасап алайық.  **Сергіту сәті:**  Қарлығашқа ұқсайық  Кәне қант жазайық  Қарлығаш боп ұшайық  Ұшып-ұшып алайық  Бір-екі-үш  Қарлығаш боп ұш  Төрт-бес-алты  Қарлығаш боп қалқы  Жеті-сегіз-тоғыз-он  Қарлығаш боп қон.  -Балалар, орнымызға отырайық -Балалар, суретке қараңдаршы нені көріп тұрсыңдар?  -Дұрыс-ақ, ұяларды көріп тұрмыз.Ұялар ағаштан, балшықтан, ағаштың бұтақтарынан, шөптен жасалған екен. –Ал балалар, ендеше біз ермексаздан көкекке ұя жасап берейік.  **Тапсырма: «**Ұя құрастыру**»**  **Мақсаты:**балаларды топпен және жеке жұмыстануға дағдыландыру.  **(тәжірибе жасау)**  Құстардың барлығының қанаттары бар ұшады, суда жүзеді.  Олар суға бата ма? Олар суда батпайды, оның себебін қазір біз тәжірибе арқылы анықтап көрейік.    Қауырсындары оларды суықтан қорғайды және судың бетінде қалықтап жүзуіне көмектеседі. Ендеше мынау қауырсынды суға малып көрейік. Судан алған соң, байқағандарыңдай су сырғып ағып кетті. Енді ақ қағазды салып көрейік, су болып қалды. Енді май жағылған қағазды суға малып көрейік, су сырғып ағып кетті. Яғни құстардың қауырсындары майлы деген сөз. | Балалардың жауабы  Құстардың  Қарға, аққу, үйрек қарлығаш, тоқылдақ, сауысқан, қаз, т.б.  Құстар біздің досымыз, олар ағаштарды құрт- құмырсқалардан қорғайды,ағаштардың жайылып жақсы өсуіне, түрлі жәндіктерден тазаруына көмектеседі.  Балалар қызығушылық танытады  Салем!-деп амандасады  Балалар мақал-мәтел айтады  Балалар серігіп қимылдар жасайды.  Экрандағы құстардың ұясына назар аударады  Ұялар  Балалар топтасып, бірігіп жұмыстанады |
| **Рефлексивтік коррекциялаушы** | -Балалар, бүгінгі оқу қызметінде нелер туралы әңгімеледік?  -Құстар туралы не білдік?  -Сендерге бұл оқу іс-әрекеті несімен ұнады?  Балаларды мадақтап оқу қызметін қортындылау. | Балалардың жауабы  - Құстар біздің досымыз. - Құстар дән жейді. - Құстар ұшады. - Құстар пайдалы. |

**Күтілетін нәтиже:**

**Нені біледі:** Табиғат өзгерістерін біледі.

**Қандай түсініктерді игерді:** Табиғатты бағалау, аялау, қорғау қажеттілігін түсінеді.

**Меңгерген іскерліктері мен дағдылары:**Құстарға қамқорлық көрсетуді, даусын ажыратуды.